Diari Oficial de la Generalitat Valenciana


Sumari del DOGV 9498, del 27-12-2022 (2022/12330)

RESOLUCIÓ de 21 de desembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen subvencions a entitats sense ànim de lucre per a programes de promoció de drets de la infància i l'adolescència, per a 2022, en execució d'una proposta dels pressupostos participatius de la Generalitat per a aquest exercici.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12717


Data del document
:   21-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de desembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen subvencions a entitats sense ànim de lucre per a programes de promoció de drets de la infància i l'adolescència, per a 2022, en execució d'una proposta dels pressupostos participatius de la Generalitat per a aquest exercici. [2022/12190]  
  
Vistes les sol·licituds presentades a l'empara de la Resolució de 31 d'agost de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions a entitats sense ànim de lucre per a programes de promoció de drets de la infància i l'adolescència, per a 2022, en execució d'una proposta dels pressupostos participatius de la Generalitat per a aquest exercici (DOGV 9422, 07.09.2022), d'ara endavant «resolució de convocatòria».  
Vistes les actes de les comissions instructores de les direccions territorials d'Igualtat i Polítiques Inclusives de València, del 22 de novembre de 2022, de Castelló, corresponent a la sessió del 22 de novembre de 2022 i d'Alacant, corresponent a la sessió de l'1 de desembre de 2022, en les quals es fa constar la relació d'entitats sense ànim de lucre que reuneixen els requisits per a accedir a aquestes subvencions.  
  
Vist que el 5 de desembre de 2022 la directora territorial d'Igualtat i Polítiques Inclusives d'Alacant va considerar que l'entitat Observatori Espanyol de Delictes Informàtics, amb NIF Y03283641, havia desistit de la seua sol·licitud, registrada amb el número d'expedient IAPDI/2022/2/03, per no haver-la esmenat dins del termini atorgat i va dictar resolució a aquest efecte.  
Vista la proposta de resolució de la comissió de valoració del 13 de desembre de 2022, formulada d'acord amb el que es disposa en l'article 23.6 de l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció (DOGV 9041, 15.03.2021), d'ara endavant «ordre de bases».  
En virtut de les competències atribuïdes a la vicepresidenta i consellera d'Igualtat i Polítiques inclusiva per l'article 24 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 160.4.c de la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, delegades en aquesta direcció general mitjançant la resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, i d'acord amb el que es disposa en el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer. Denegació per inadequació a l'objecte  
Denegar, d'acord amb la proposta de la comissió de valoració i en virtut del que es disposa en l'article 25.3.a de l'ordre de bases, les sol·licituds de subvenció que figuren en l'annex I d'aquesta resolució, per no respondre el programa presentat a l'objecte de la convocatòria  
  
Segon. Denegació per no aconseguir el llindar de puntuació  
Denegar, d'acord amb la proposta de la comissió de valoració, les sol·licituds que no han aconseguit la puntuació mínima fixada en l'apartat 2 de l'apartat resolutiu 3r de la convocatòria, de conformitat amb l'article 25.4 de l'ordre de bases. Aquestes sol·licituds són les que figuren en l'annex II.  
  
Tercer. Concessió per a programes de promoció de drets de la infància i l'adolescència  
Concedir, d'acord amb la proposta formulada per la comissió de valoració, la subvenció a entitats sense ànim de lucre per a programes de promoció de drets de la infància i l'adolescència, que figuren en l'annex III, per aconseguir la puntuació mínima i complir els requisits per a accedir a la subvenció.  
  
Quart. Autorització i disposició de crèdits  
Autoritzar i disposar a favor de les entitats que figuren en l'annex III i en concepte de subvenció per a programes de promoció de drets de la infància i l'adolescència, les quantitats que allí consten, per un import total de 111.308,44 ?, amb càrrec a aplicació pressupostària 81.99.89.491.79.3, línia S1159000, dels pressupostos de la Generalitat per a l'exercici 2022.  
  
Cinqué. Conceptes subvencionats  
1. Ateses les característiques dels programes, i en aplicació del que es disposa en l'article 17.2 de l'ordre de bases, les subvencions es concedeixen, de manera unificada i indistinta, per a despeses de personal i de manteniment.  
2. Són despeses subvencionables aquelles que s'han previst expressament en el pressupost del programa presentat amb la sol·licitud, i que reuneixen les condicions establides en els apartats 3 i 4 de l'article 17 de l'ordre de bases.  
  
Sisé. Justificació  
1. D'acord amb l'apartat resolutiu tretzé de la resolució de convocatòria, la subvenció podrà justificar-se fins al 31 de gener de 2023.  
  
2. La justificació es durà a terme mitjançant compte justificatiu simplificat que, d'acord amb l'article 75 del Reglament de la Llei general de subvencions, aprovat pel Reial decret 887/2006, de 21 de juliol, contindrà la documentació següent:  
Una memòria d'actuació justificativa del compliment de les condicions imposades en la concessió, de la subvenció, amb indicació de les activitats realitzades i dels resultats obtinguts.  
Una relació classificada de les despeses, amb identificació del creditor i del document, l'import, data d'emissió i data de pagament, segons el model que està disponible en el formulari web corresponent de la Generalitat Valenciana.  
Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència. Si aquests ingressos foren altres subvencions, s'haurà de fer constar, tal com preveu l'article 32.4 de l'ordre de bases, les factures o documents probatoris que han sigut presentats per a justificar-les, i acreditar aquest fet mitjançant la declaració responsable que figura en el formulari esmentat.  
Si és el seu cas, carta de pagament de reintegrament en el supòsit de romanents no aplicats, així com dels interessos derivats d'aquests.  
3. La documentació justificativa es presentarà en la seu electrònica de la Generalitat, a través del tràmit telemàtic corresponent, al qual es pot accedir mitjançant l'enllaç següent: https://www.gva.es/es/inicio/procedimientos'id\_proc=22180  
4. La justificació haurà d'acreditar la totalitat de la despesa realitzada, tal com estableix l'article 32.4 de l'ordre de bases, que, de conformitat amb l'article 31.2 de la Llei 38/2003, de 17 de novembre, general de subvencions, s'haurà de pagar efectivament amb anterioritat a la finalització del període de justificació. S'observaran, així mateix, les restants prescripcions dels articles 32 i 33 de l'ordre de bases.  
  
  
Seté. Obligacions  
1. Les entitats beneficiàries hauran de complir les obligacions que figuren en la convocatòria, en l'article 26 de l'ordre de bases, i les restants derivades de la normativa vigent, tant sectorial com en matèria de subvencions.  
2. En particular, d'acord amb l'apartat resolutiu dotzé, apartats 3 i 4, de la convocatòria, les entitats beneficiàries:  
Seguiran els criteris d'imatge institucional de la Generalitat als quals, d'acord amb l'article 26.1.b de l'ordre, s'ha d'adequar l'obligació de donar publicitat al caràcter públic de finançament de les actuacions subvencionades, són els que figuren en el Manual d'identitat corporativa de la Generalitat Valenciana i en el Manual corporatiu dels pressupostos participatius.  
Executaran el programa d'acord amb la memòria presentada, en els termes següents:  
1r. Si s'han previst estratègies per a revertir les desigualtats de gènere, aquestes s'hauran d'implantar en la fase d'implementació que s'haja especificat en el programa.  
Si el programa inclou materials de difusió destinats específicament a la infància i/o a l'adolescència, s'han de posar a la disposició dels xiquets, xiquetes i adolescents destinataris.  
S'aplicarà en el desenvolupament del programa la metodologia, els sistemes objectius d'avaluació de resultats i les tecnologies de la informació i la comunicació previstos en la memòria.  
  
Huité. Lliurament de pagaments  
S'anticiparà el 100 per cent de l'import concedit amb caràcter previ a la justificació, en aplicació del que es preveu en l'article 44.1.d apartat 2n de la Llei 8/2021, de 30 de desembre, de pressupostos de la Generalitat per a l'exercici 2022.  
  
Nové. Reintegrament  
1. Serà procedent el reintegrament de les quantitats percebudes, en els supòsits previstos i en la forma establida en l'article 35 de l'ordre de bases.  
2. Segons això, quan l'entitat beneficiària no execute, almenys, una part de l'actuació subvencionada que resulte significativa atenent la seua finalitat o no duga a terme una actuació inequívocament tendent a la satisfacció dels seus compromisos, l'incompliment es considerarà total, i donarà lloc a la pèrdua del dret a la subvenció i al reintegrament de la totalitat de la quantitat percebuda. Si l'incompliment és parcial, la quantitat a reintegrar serà proporcional al cost estimat que l'activitat no realitzada, o no justificada, supose respecte de la totalitat de la despesa prevista.  
Aquesta resolució esgota la via administrativa i, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta es podrà interposar potestativament recurs de reposició davant del mateix òrgan que l'ha dictada, en el termini d'un mes a comptar des de l'endemà de la notificació, o bé es pot interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que consideren pertinent.  
  
  
València, 21 de desembre de 2022.- La directora general d'Infància i Adolescència (p. d. R 29.02.2016): Rosa Josefa Molero Mañes.